
Inze 1 mondo de Fantasia, agnoche lea el soroio, 1 ea na ota na 
bela val, insoasada da gran erodes che someaa che es se tienisse 
par man, dutes in cercio. 
Chi spizoi 1 ea ra corona de ra Rejina del Regno, che r aea gnon Rosa. 
Par chesto ra erodes es ea rosa: par i recorda a ci che stajea inze ra 
val ci che 1 ea ra so rejina. 

Inze chel mondo 1 ea pasc, amor e dute i se capia, E chesto 1 e 'su 
inaante par anes anorum! 

Ogni croda r aea un paron, che el stajea su sun na ponta, inze un 
castel de cristalo; i so famesc inveze i vivea 'sodalpe, inze ra val. 
Ra 'sente dei castiei ra se ciataa duta ra otes che ra luna se mostraa 
inluminada. In chera note, i castiei i lujia sote i raje che ra luna ra 
mandaa 'so, e sui troes 1 ea lustro come de di. 

I ea dute contente, e ra Rejina Rosa ra deentaa senpre pi na bela e 
piena de lun, parceche daparduto se sentia cuanto gran che 1 ea 1 
amor. 

Inze i castiei su su ra erodes, ogni mes sul colmin de luna i fejea 
festa, e ra femenes es se betea su i sarvije pi biei e ra 'soies pi 
lujentes. 

Coscita i stajea dute in armonia: 1 Conte Cristalo, 1 Marchese 
Pomagagnon, ra Contessa Faloria, ra bela Prinzipessa del Beco de 
Mesodi, el Duca de ra Penes de Naerou, el Baron Sorapisc e anche ra 
tre soreles Tofana. 

Canche 1 ea festa, se scomenzaa a bala dapo zena, e dute i se fejea 
done, parceche i se vorea ben. 

Ra tre soreles Tofana, inveze, es no n ea come ches outra femenes; es 
ea burtes e cufolotes e es sin stajea senpre intra de eres, una pede r 
outra: ra pi pizora, chera de meso, ra pi granda. Chesta po r ea 
propio ra slongarona! Ra soreles, par desgrazia, es no n ea solo 



burtes, ma es ea anche ciacolones, tre batores che, canche es podea, 
es betea dute in corne e crosc. 

Ra 'sente de ra val ra soportaa duto vorentiera, anche se chera tre 

zofies es fejea de duto par se fei ben vore solo dal bel Conte Cristalo, 

che inveze 1 i tendea a ra Prinzipessa del Beco de Mesodi. 

Pian pian, i e vienude dute a sae che chi doi i se vorea ben, e par i 

noize ra Rejina Rosa r a fato paricia ra pi gran festa che s aesse mai 

vedu. 

Ra tre soreles es sin a abu cosci inparmal, che da ra fota es s a betu a 
magna da se sbrea e es e deentades ancora pi tondes e pi burtes. 
Es no n a pi voru insae de festes e de bale, es s a sara via come 
brandui stizade col mondo intiero, e sora ciasa soa 1 e vienu 'so neola 
scures, cosci fisses che no se vedea pi fora gnanche 1 soroio. El 
cristalo dei castiei el no lujia pi e ra tre soreles es a scomenza a vive 
al scuro. 

Coscita es a pensa de se vendica ... e es a manda un tosato a data ra 
Prinzipessa del Beco de Mesodi, par ra porta via e ra sara inze inze 
na tore su in son de Tofana. 

El Conte Cristalo 1 e 'su a vede despera de ra so nuiza, ma 1 no n e pi 
sta bon de ra data. 

Par chesto 1 a scomenza a i da del nas a duto, e gnanche i paiaze del 
castel i no n e pi 'sude adora a 1 fei ride danoo. Co 1 e sta ra fin, dal 
despiazer el s a mara. 

Intanto, ra soreles Tofana es a scomenza a se beca par se capara el 
Conte despera ... A chera moda, chera tre scenpies es cardea de se 
pode vendica. Anche ra Rejina del Regno rasa mara dal despiazer, e 
rasa indromenza in eterno. Inze duto 1 regno s a studa ra lun rosa 
che ra i aea dona a ra erodes col so gnon e ra so beleza, e 1 e deenta 
duto cuatro sassate grije. 



Inze ra tore su in son de Tofana, chera por Principessa r aea inlaga 
de lagremes el camerin agnoche r ea sarada via da anes. Un di na jea, 
straca e piena de siede dapo de ae fato un gran viaso, r a vedu un 
piscioto che vienia fora da na tore su sun na croda. Rasa poia 'so la 
pede era beu tanto da se senti ra panza bela jonfa. Dapo de ae beu, 
fin che ra vardaa chela soasa de erodes la dintorno, ra s a inacorto 
che ra no n aea beu aga de ru, ma . . . lagremes de desperazion. 
R a vedu anche na scendedura su ra tore, erasa fato pizora pizora 
par 'si inze a vede ce che 1 ea. 

Core stada de inze, r a vedu na por pricia, con poia sora un cuore 
de oro. 

Ra se 1 a tolesc e, dapo de ae oujora un toco col cuore inze 1 beco, ra s 
a ferma inze un bosco la daejin. Da ra besties del bosco r e vienuda a 
sae che na ota, anes indrio, inze ra val i vivea dute contente. Ra jea r 
a scota ce che i contaa e, a senti ce na por fin che 1 aea fato chel 
Regno, rasa ingropa, 

Duta despiajuda, inveze de 'sin si, rasa poia sote un gran brascion, 
agnoche r a data na bestia duta sacagnada: 1 ea na schirata. 
Ra jea de bon cuore r a pensa: "16 son ormai na sciora, ce pode fei 
par dia sta por bestia?" E coscita r a deziso de i dona algo de so. R a 
tolesc el cuore de oro e ra i 1 a poia su ra panza a ra schirata. 
Cenone, ra Rejina Rosa rasa desceda dapo anes anorum, e su pa ra 
erodes s a vedu danoo chel bel color rosa de na ota. Par recorda ra 
'sornada, ra rejina r a fato fei mile dis de festa, ra i a dona a ra jea un 
sciatul pien de ore erasa tira pede ra schirata, che r e deentada duta 
rossa, come 1 color del Amor che 1 i aea da danoo ra vita al Regno. 
Coscita ra schirata rossa 1 e deenta ra sterna de chel Regno, fin 
ancuoi. 



